MAHUMO AO A LEGO KA LENTŠUNG LA MODIMO | DIEMA 27-31
Diema kgaolo 31 e na le molaetša o bohlokwa woo Kgoši Lemuele a o neilwego ke mmagwe. Keletšo ya mmagwe e bohlale e mo rutile seo a swanetšego go se lebelela ge a nyaka mosadisadi.
Mosadisadi o a botega
O nea ditšhišinyo tše di holago diphethong tšeo di swanetšego go dirwa ka lapeng a dutše a ikokobeditše
Monna wa gagwe o a mmota gore o tla dira diphetho tše bohlale e bile ga a mo gapeletše gore a hwetše tumelelo ya go dira selo se sengwe le se sengwe
Mosadisadi o šoma ka thata
O ithuta go seketša le go se phele a rekile dilo e le gore ba lapa la gagwe ba apare gabotse, ba bogege le go se bolawe ke tlala
O šoma ka thata e bile o hlokomela lapa la gagwe bošego le mosegare
Mosadisadi o rata Modimo
O boifa Modimo e bile o na le tswalano le yena
Sehlašana sa red coral, goba maswika a bohlokwa a ka lewatleng a mahwibidu a be a tšeelwa godimo kudu mehleng ya Beibele. E be e le a mabotse, a sa hwetšagale gabonolo e bile go le thata go a hwetša. A be a hwetšagala Lewatleng la Mediterranean le Lewatleng le Lehwibidu, gomme e le selo se segolo seo se bego se rekišwa.
Beibele e bolela ka bohlokwa bja maswika a go swana le gauta, silifera le maswika a safire.
Lentšu la Modimo le re mosadisadi o bohlokwa kudu go “phala maswika a bohlokwa a ka lewatleng.”—Die 31:10.
mailto:?body=Beibele e Hlalosa Mosadisadi%0a%0ahttps%3A%2F%2Fwww.jw.org%2Ffinder%3Fdocid%3D202016404%26wtlocale%3DSE%26srcid=share⊂ject=Beibele e Hlalosa Mosadisadi